Ambasadorul american în Coreea de Sud și-a ras mustața în urma criticilor. De ce a fost acuzat.
Criticii au spus că mustața sa le amintește coreenilor despre perioada colonială. Mama ambasadorului Harry Harris este japoneză. Look-ul lui Harry Harris a fost comparat cu cel al soldaților imperiali japonezi dintre 1910-1945.
Mustața ambasadorului american în Coreea de Sud a iscat discuții, așa că omul s-a văzut obligat să o dea jos. S-a și filmat pe scaunul bărbierului.Harry Harris a fost acuzat că poartă o mustață care le amintește coreenilor despre soldații Japoniei imperiale, adică despre perioada de opresiune a începutului de secol 20. Deși inițial a spus că nu-și va schimba look-ul pentru că unii au o viziune selectivă asupra istoriei, diplomatul american s-a conformat.Povestea are legătură și cu deciziile luate la Chicago și Philadelphia în ultimele două zile, unde autoritățile locale au votat îndepărtarea statuilor lui Columb pentru că amintesc despre colonialism.